Diari Oficial de la Generalitat Valenciana


Sumari del DOGV 4615, del 24-10-2003 (2003/11184)

Informació pública del programa d'actuació integrada de les unitats d'execució G.1 i G.2 del pla parcial La Figuera.
--------------------------------------------------------------------------------------------------------------------

### Dades del document

Número de DOGV
:   4615

Data del DOGV
:   24-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11820


Organisme emissor
:   Ajuntament d'Alaquàs

Tipus de document
:   Anunci

Informació pública del programa d'actuació integrada de les unitats d'execució G.1 i G.2 del pla parcial La Figuera. [2003/F11105]
  
Este Ajuntament d'Alaquàs, en la sessió plenària del dia 26 de setembre d'enguany, va aprovar el programa d'actuació integrada de les unitats d'execució G.1 i G.2 del pla parcial La Figuera, unitats d'execució incloses en un sector en torn del vial denominat carrer Llanterners, que limita pel nord amb el camí del Cementeri; sud, camí dels Mollons; i est i oest, sòl no urbanitzable. Igualment, va aprovar el projecte d'urbanització comprensiu de les obres d'urbanització de les unitats d'execució esmentades, així com els projectes de reparcel·lació de cada una d'estes; documents tots estos redactats pels servicis tècnics municipals.
  
L'acord esmentat posa fi a la via administrativa, de conformitat amb el que s'establix en l'article 109.c) de la Llei 39/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Contra este acte administratiu podrà interposar, amb caràcter potestatiu, el recurs de reposició a què es referix l'article 116.1 de la citada llei, en el termini d'un mes següent al de la publicació del present anunci en el Diari Oficial de la Generalitat Valenciana.
  
En qualsevol cas, l'acte administratiu mencionat és susceptible d'interposició de recurs contenciós administratiu previst en l'article 25 de la Llei de la Jurisdicció Contenciosa Administrativa, de 13 de juliol de 1998, davant de l'òrgan competent de la jurisdicció contenciosa administrativa, tot això en el termini de dos mesos comptats a partir del dia següent al de la recepció de la corresponent notificació o publicació del present anunci en el Diari Oficial de la Generalitat Valenciana, que tindrà lloc en dates pròximes. Si es fa ús de la facultat d'interposar el recurs de reposició potestatiu, no es podrà interposar el recurs contenciós administratiu, fins que el primer siga resolt expressament, o s'haja produït la desestimació presumpta d'este. El termini d'interposició d'este s'ha de comptar a partir de la data de desestimació del de reposició.
  
El present edicte val igualment, de conformitat amb el que s'establix en l'article 59.4 de la Llei 30/1992, de Règim Jurídic de les Administracions Públiques, com a notificació a la mercantil Mobles Sis, SAL, a la qual s'ha intentat la notificació en l'últim domicilio conegut sense que haja sigut possible fer-la efectiva; mercantil titular de la parcel·la número 5-B de la unitat d'execució G.1, a la qual correspon un saldo deutor de 13.274,05 euros i a la qual l'adjudicació no modifica l'estat originari de la instal·lació fabril.